**MARIJAMPOLĖS „ŠALTINIO“ PROGIMNAZIJA**

**VAIKO GEROVĖS KOMISIJOS 2023-2024 MOKSLO METŲ VEIKLOS ATASKAITA**

2023-2024 mokslo metų pradžioje progimnazijoje mokėsi 542 mokiniai. 61 mokinys (11,3%) - specialiųjų ugdymosi poreikių, iš kurių 28 didelių ir 3 labai didelių buvo ugdomi kartu su kitais mokiniais visiškos integracijos forma. 20 mokinių - migrantų 1-8 klasėse mokėsi integruotai, iš jų 5 pradiniame ugdyme, 15 pagrindiniame ugdyme. Trys mokiniai buvo mokomi namuose. Veikė keturios pailgintos dienos grupės 1-4 klasių mokiniams, kurias lankė 100 mokinių. 2024 m. birželio 12-14 d. 65-iems 1-4 klasių mokiniams buvo organizuota dieninė STEAM kūrybinių dirbtuvių vasaros poilsio stovykla „Šaltinėlis“. Nemokamą maitinimą gavo 188 mokiniai: 1 – 4 klasės – 161 mokinys (iš jų 1-2 klasių 142 mokiniai), 5 – 8 klasėse – 27 mokiniai.  ES programose „Pienas vaikams” ir  „Vaisiai mokykloms” dalyvavo visi – 276 pradinių klasių mokiniai. Mokykliniais reikmenimis buvo aprūpinti 3 mokiniai. Atvejo vadyba buvo vykdoma 5 mokinių šeimoms. Pavėžėjimo paslauga teikta 11 mokinių. 1 mokiniui skirta minimali priežiūros priemonė. Per 2023 – 2024 mokslo metus buvo parengti dokumentai pirminiam 14 mokinių ir pakartotiniam 7 mokinių vertinimui PPT.

VGK rūpinosi vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, kitų su vaiko gerove susijusių funkcijų atlikimu. Buvo atlikti progimnazijos mokymosi aplinkos, jos saugumo, progimnazijos bendruomenės narių tarpusavio santykių ir kitų su vaiko gerove susijusių tyrimų analizė. Rūpintasi pozityvaus progimnazijos mikroklimato kūrimu, koordinuotos prevencijos ir intervencijos priemonės. Organizuotas progimnazijos bendruomenės švietimas vaiko teisių apsaugos, prevencijos, vaikų saviraiškos plėtojimo temomis. Organizuotas ir koordinuotas mokymo(si)/ugdymo(si), švietimo ar kitos pagalbos vaikui teikimas, tartasi su tėvais (globėjais, rūpintojais), mokytojais dėl jos turinio, teikimo formos ir būdų. Koordinuotas švietimo programų pritaikymas mokiniams, turintiems specialiųjų ugdymosi poreikių, spręstas SUP mokinių karjeros klausimas. Bendradarbiauta su progimnazijos savivaldos, savivaldybės institucijomis.

Per 2023 – 2024 mokslo metus buvo realizuojamas Marijampolės „Šaltinio“ progimnazijos pasirengimo įtraukčiai veiksmų įgyvendinimo planas. Pagal šį planą nuveiktų darbų bei atnaujintų švietimo pagalbos teikimą reglamentuojančių aprašų analizė atlikta Mokytojų tarybos posėdyje 2024-06-26 Nr. PR-46 (1.5.E).

Mokytojai buvo konsultuojami dėl darbo su SUP mokiniais: dėl pritaikytų ir individualių programų rengimo, ugdymo priemonių parinkimo bei specialių mokymo būdų ir metodų pritaikymo, dėl dokumentų tvarkymo rengiant mokinius pirminiam ir pakartotiniam vertinimui PPT. Mokytojai buvo supažindinti su PPT išvadomis ir rekomendacijomis tolimesniam mokinių ugdymui. Siekiant optimalios pagalbos mokiniui organizavimo, buvo suderinti pagalbos mokiniui specialistų, mokytojų padėjėjų, pailgintos dienos grupės auklėtojų darbo grafikai, patvirtintas konsultacinių valandų tvarkaraštis. Socialinė pedagogė Gailina Krakauskienė aktyviai bendradarbiavo su mokytojų padėjėjomis tikslu – sudaryti tvarkaraštį, aptarti kai kurių ugdytinių netinkamą elgesį, pamokų nelankymo priežastis, įvairių pagalbų reikmę ir jų intensyvumą, mokymo būdus ir metodus.

Specialioji pedagogė Gailina Krakauskienė vadovavo Vytauto Didžiojo universiteto Švietimo akademijos Specialiosios pedagoginės pagalbos (specialiosios pedagogikos) studijų programos studentės R. Kašinskienės nedidelių ir vidutinių specialiųjų ugdymosi poreikių turinčių vaikų ugdymo praktikai, psichologė Rasa Berteškaitė - VDU Socialinių mokslų fakulteto psichologijos bakalauro studijų programos IV kurso studentės E. Vitkauskaitės praktikai.

SUP mokiniai dalyvavo STEAM projekte ,,Pojūčių ekspedicija“, skirtame respublikos ,,Šaltinio(ių)“ vardą turinčių ugdymo įstaigų pradinių klasių (3-4) įvairių gebėjimų mokiniams Raseinių ,,Šaltinio“ progimnazijoje, progimnazijos SUP mokinių dailyraščio konkurse ,,Mokausi dailiai rašyti“.

Per mokslo metus buvo įgyvendinama OPKUS (OLWEUS programos kokybės užtikrinimo sistema). 2023 m. gruodžio – 2024 m. sausio mėn. buvo atlikta 3-8 klasių mokinių apklausa apie patyčių paplitimą progimnazijoje.

Apklausta 308 mokiniai, tai sudarė 77% visų 3-8 klasių mokinių. Olweus mokinių apklausa progimnazijoje atliekama devintą kartą, t. y. devinti metai iš eilės. Apklausos rezultatai parodė, kad mokiniams reikia mokytis gražiai bendrauti, sutarti, nesityčioti. Labiausiai patyčios paplitę tarp šeštų ir ketvirtų klasių mokinių. Dažniausiai tyčiojasi tos pačios klasės mokiniai. Pažymėtina, kad tiek berniukams, tiek mergaitėms aktualiausia patyčių forma - žodinės patyčios. Daugiau kaip pusė progimnazijos mokinių (arba 59,7%) nebijo, kad iš jų progimnazijoje tyčiosis, taip pat kas antras mokinys (arba 52,3%) pastebi klasės vadovų ir kitų suaugusių asmenų progimnazijoje pastangas stabdyti patyčias. Buvo diskutuojama, kokios priemonės galėtų padėti mažinti patyčių mastą progimnazijoje, išnagrinėti „patyčių žemėlapiai“, užtikrinamas nuolatinis aktyvus progimnazijos darbuotojų reagavimas į patyčias, peržiūrėtas patyčių ir netinkamo elgesio fiksavimo žurnalas, klasių valandėlių temos. Numatytos priemonės, kurios padėtų keisti nuostatas į pagalbą bendraklasiui, ugdytų mokinių empatiškumą.

Per mokslo metus buvo organizuojamos progimnazijoje dirbančių suaugusiųjų supervizijos. Supervizijose dalyvavo mokyklos darbuotojai, supervizijos vyko dalyviams aktualiais klausimais po 90 min. 4-iose grupėse, kurioms vadovavo pagalbos mokiniui specialistės Rasa Berteškaitė, Gailina Krakauskienė, Asta Strumilaitė, Erika Penkauskienė, mokytojos Palmira Matulevičienė, Rima Berčiūnienė, Anžela Paplauskienė, Skirmantė Daugėlienė. Užsiėmimų metu buvo aptariamas Olweus prevencijos priemonių ir veiklos planavimas, dalintasi MSG narių patirtimi, diegiant OPKUS, vykdoma refleksija bei savianalizė, aptariamas faktinių arba įtariamų patyčių atvejų sprendimo procedūros veiksmingumas, mokytojų budėjimo kokybė. Taip pat buvo analizuojamos programos diegimo progimnazijoje perspektyvos, OPKUS kokybės plano projektas 2023-2024 m., OLWEUS tyrimo rezultatai, Nedrausmingo elgesio ir patyčių registravimo žurnalo pildymas ir taikomos drausminimo kopėtėlės, bendradarbiavimas su tėvais. Buvo susipažinta su Universalaus dizaino mokymuisi gairėmis, pasidalinta gerąja patirtimi, vedant tėvų susirinkimus ir klasės valandėles.

Progimnazija siekė, kad visi progimnazijos darbuotojai pastebėtų patyčias ir užkirstų joms kelią; visos patyčių apraiškos būtų fiksuojamos (užfiksuota 9 atvejai); naudojama drausminimo sistema; organizuojami pokalbiai su į patyčias įsitraukusių ar įtrauktų mokinių tėvais. Per visus mokslo metus vyko OLWEUS PPP valandėlės 1-8 klasėse, jas sistemingai organizavo ir vedė klasių auklėtojai. Veiklos turinys: OLWEUS PPP principų priminimas mokiniams, konstruktyvaus mokinių elgesio, susidūrus su patyčiomis, skatinimas, klasės bendruomenės mikroklimato analizė ir t.t.

Per mokslo metus buvo organizuota 15 VGK posėdžių, kurių metu pritarta veiklos plano projektui, patvirtintas pagalbos gavėjų sąrašas, pagalbos mokiniui specialistų planai, pritarta specialiųjų poreikių mokinių programoms, aptarti pagalbos mokiniui planai, įtraukiojo ugdymo ypatumai, konsultacijų vadyba. ir kt. Per posėdžius apsvarstyti 42 mokinių (personaliai), dalyvaujant mokinių tėvams, mokymosi, netinkamo elgesio, blogo mokyklos lankymo, piktybiško pamokų nelankymo, sveikatos, socialinės, mokymo namuose ir kt. problemos. Vieno mokinio situacija buvo svarstomos keturis, dviejų - tris kartus, aštuonių - du kartus.

Mokytojos Vilija Kalinauskienė, Edita Gedžienė bei sveikatos priežiūros specialistė Vladislava Bašinskienė organizavo Sveikatos, lytiškumo ugdymo ir rengimo šeimai bendrosios programos įgyvendinimą, kurios tikslas - ugdyti mokinių nuostatą sveikai ir saugiai gyventi, įtvirtinti teigiamą požiūrį į sveikatą, šeimą ir ją stiprinančius veiksnius, puoselėti sveikatą, stiprinti fizinį aktyvumą, buvo vykdomas mokinių gerovės užtikrinimas ir sveiko gyvenimo įpročių ir įgūdžių ugdymas. Progimnazijoje vyko kuprinių svėrimo akcija 2 kl. mokiniams, buvo paminėta Širdies diena, vyko akcija „Esu matomas“ 1 kl. mokiniams. 1 kl. mokiniams organizuotos pamokėlės „Kad dantukai būtų sveiki“. 2, 5 kl. mokiniams vyko pamokos apie taisyklingą laikyseną. 1-4 kl. mokiniams vyko pamokos apie vandenį. Apie rankų higieną mokėsi 1-2 kl. mokiniai. 3 kl. mokiniai dalyvavo pamokoje „Akys - sielos veidrodis". Antrokams buvo įdomu sužinoti apie sveiką ir nesveiką maistą. Ketvirtokėms vesta pamoka „Mergaitėms apie mergaites". 4 kl. mokiniai dalyvavo pamokose apie erkes. 1-4 kl. mokiniai buvo supažindinti su vasarą tykančiais pavojais ir pagalba jiems ištikus. 1 kl. mokiniams vestos pamokos „Vanduo - gyvybės šaltinis". Penktų ir šeštų klasių mergaitės klausė pamokėles apie asmens higieną, būdingą šiam amžiaus tarpsniui. 6-8 kl. mokiniams vesta integruota pamoka „Lytinis švietimas". 7 kl. mergaitėms vyko pamokos apie veido odos priežiūrą, 8 kl. mokiniai minėjo Pasaulinę AIDS dieną renginiu „Elektroninėms cigaretėms - ne!“. 5-7 kl. mokiniai dalyvavo respublikinėje gyvensenos apklausoje. 7 kl. mokiniams vyko pirmosios pagalbos mokymai.

Progimnazijoje vyko įvairūs renginiai, stiprinantys mokinių sveikatą: akcija „Apibėk mokyklą" 1-4 kl. mokiniams, „Pyragų diena", „Vandens diena“, arbatos diena „Arbatžolių pievelėje“, „Košės diena", judėjimo sveikatai naudą teikiantis „Olimpinis mėnuo“ pradinių klasių mokiniams. Mokslo metų pabaigoje įvyko projektinė diena „Sveikos gyvensenos šventė“ 1-8 klasių mokiniams. Progimnazijos „Sveikuoliukai“ dalyvavo respublikiniame ilgalaikiame projekte „Sveikatiada“. Įgyvendinta prevencinė programa prieš smurtą ,,Saugok ir gerbk mane'' antrose klasėse.

Dalyvauta Marijampolės savivaldybės visuomenės sveikatos rėmimo specialiosios programos projektų atrankos konkurse ir gautas 1650 Eur finansavimas projektui „O kas širdyje?“. Projekto tikslas - kurti jaukią, saugią aplinką  mokiniui ir visai progimnazijos bendruomenei. Dalyvauta Marijampolės savivaldybės Švietimo rėmimo programų konkurse ir gautas 2000 Eur finansavimas progimnazijos Šeimų klubo projektui „Kartu į sėkmę“. Projekto tikslas - suteikti žinių ir naujų įrankių Šeimų klubą lankantiems tėvams ir jų vaikams (I gr. 1–4 kl., II gr. 5–8 klasių), kurie per saviugdą siekia asmeninių ir bendruomenių pokyčių, juos identifikuoja per individualią pažangą.

Atlikti adaptacijos 1, 5 kl., paauglių patiriamo streso ir įveikos strategijos 6-8 kl. tyrimai. Progimnazijos mokinių tėvams vyko paskaita „Psichoaktyvių medžiagų poveikis vaikų sveikatai".

Visa ši veikla padėjo mokiniams tausoti ir stiprinti sveikatą, suprasti tinkamą kasdieninių įpročių visumą, gerbti kitą asmenį, gebėti kurti ir palaikyti tarpasmeninius santykius, sudarančius prielaidas draugystei.

Socialinės pedagogės Asta Strumilaitė ir Erika Penkauskienė kėlė kvalifikaciją „Safety Intervention Working with Adults Initial - Traditional Classroom Learning” Agresyvios elgsenos prevencijos ir valdymo (pagal programą MAPA - *angl. Management of Actual or Potential Aggression*) mokymuose. Socialinė pedagogė Erika Penkauskienė išklausė 250 val. mokymus "Gyvenimo įgūdžių mokomojo dalyko įgyvendinimas pagrindiniame ugdyme", pagalbos mokiniui du specialistai dalyvavo 30 val. mokymuose ["Intensyvios integracijos modelis. Pagalba sau dirbant su elgesio - emocinių sunkumų turinčiais vaikais”. Du VGK nariai](https://docs.google.com/forms/d/e/1FAIpQLScEvf5zzUBTzLbpnj1ZeczhEGQ09Asu0ILiGmGnrxiEJBnKfw/viewform?pli=1&pli=1&usp=mail_form_link) dalyvavo stažuotėje ,,Pedagogų veiklos galimybės plėtojant vaiko individualios pažangos (VIP) kultūrą mokykloje“ Šiaulių Salduvės progimnazijoje. Semtasi patirties tokiomis temomis: ,,Skaitymo gebėjimus skatinančios veiklos ir jų taikymas pamokose“, „Dirbtinis intelektas mokytojui. Praktiniai įrankiai“ ir kt.

2023-2024 m. m. Marijampolės „Šaltinio“ progimnazija bendradarbiavo su Marijampolės savivaldybės pedagogine psichologine tarnyba, Marijampolės savivaldybės tarpinstitucinio bendradarbiavimo koordinatoriumi, Marijampolės Vaikų dienos centrais, Marijampolės savivaldybės mokyklomis, lopšeliais – darželiais, seniūnijomis, įvairiais kitais socialiniais partneriais: Švč. Marijos globos namais, Suvalkijos socialinės globos namais, Švč. Mergelės Marijos Nekaltojo Prasidėjimo Vargdienių seserų vienuolija ir kt. Informacinė medžiaga apie VGK veiklas buvo skelbiama progimnazijos stenduose, internetiniame tinklalapyje, elektroniniame TAMO dienyne.

Vaiko gerovės komisijos pirmininkė Rima Baronienė